K o m u n i k é

Vláda Slovenskej republiky na svojom zasadnutí dňa ......... 2008 prerokovala a schválila materiál „Súbor nástrojov a opatrení na zabránenie neodôvodnenému nárastu cien v súvislosti so zavedením eura v SR“. Materiál  bol predložený na základe  uznesenia vlády SR č. 290 zo dňa 7. mája 2008,  ktorým bolo v bode B. 4. uložené ministrovi financií a ministrovi hospodárstva v spolupráci s ministerkou pôdohospodárstva, ministrom dopravy, pôšt a telekomunikácií a ministrom zdravotníctva predložiť na rokovanie vlády do 1. júla 2008 návrh systémových opatrení k eliminácií rizík vyplývajúcich z možného špekulatívneho zvyšovania cien tovarov a služieb v súvislosti s prechodom na spoločnú európsku menu.
 
Predkladaný materiál obsahuje súbor nástrojov a opatrení na zamedzenie nárastu cien v súvislosti so zavedením meny euro, pôsobnosť jednotlivých rezortov pri uplatňovaní týchto nástrojov a opatrení a navrhované aktivity príslušných kontrolných orgánov.